b'\n_START_ARTICLE_\nAlegeri pentru Parlamentul European, 2004\n_START_PARAGRAPH_\nAlegerile pentru Parlamentul european s-au \xc8\x9binut din 10 iunie p\xc3\xa2n\xc4\x83 pe 13 iunie, \xc3\xaen 25 de state membre ale Uniunii Europene, utiliz\xc4\x83nd multiple termene electorale, dup\xc4\x83 tradi\xc8\x9biile locale ale fiec\xc4\x83rei na\xc8\x9biuni._NEWLINE_Voturile au fost num\xc3\xa2rate \xc3\xaen urma \xc3\xaenchiderii urnelor, dar rezultatele au fost anun\xc8\x9bate dup\xc4\x83 13 sau 14 zile, pentru a evita orice mod de influen\xc8\x9bare. Astfel, \xc8\x9a\xc4\x83rile de Jos, care au votat pe data de 10 iunie, au f\xc4\x83cut cunoscute rezultatele provizorii, foarte siguri, imediat dup\xc4\x83 \xc3\xaenchiderea urnelor, \xc3\xaen seara alegerilor, iar acest fapt a fost aspru criticat de Comisia European\xc4\x83._NEWLINE_Au avut drept de vot 342 milioane cet\xc4\x83\xc8\x9beni europeni, fiind al doilea electorat democratic ca m\xc4\x83rime dup\xc4\x83 India. Au fost cele mai mari alegeri transna\xc8\x9bionale din istorie, iar cele 10 noi state membre si-au ales membrii Parlamentului eurpean pentru prima dat\xc4\x83. Noul Parlament este astfel compus din 732 de persoane._NEWLINE_Rezultatele au ar\xc4\x83tat o \xc3\xaenfr\xc4\x83ngere general\xc4\x83 a partidelor guvernului \xc8\x99i o cre\xc8\x99tere a reprezentan\xc8\x9bilor din partidele eurosceptice. Nu s-a ajuns la nici o majoritate: bilan\xc8\x9bul puterilor \xc3\xaen Parlament a r\xc4\x83mas acela\xc8\x99i \xc3\xaen cele 10 noi state membre._NEWLINE_Alegerile europene din 2004 au \xc3\xaenregistrat cele mai mici rate de participare. De\xc8\x99i au intrat \xc3\xaen Europa 10 noi state, doar jum\xc3\xa2tate dintre aleg\xc4\x83tori si-au exercitat \xc3\xaentr-adev\xc4\x83r dreptul la vot. (45%). Polonia \xc8\x99i Slovacia, au fost \xc8\x9b\xc4\x83rile \xc3\xaen care s-au \xc3\xaenregistrat cele mai mari rate.'